કેબિનેટનો આ નિર્ણય એ લાખો હોમ બાયર્સ માટે રાહત ભર્યો છે, જેમને સતત એ ડર સતાવી રહ્યો છે કે જો બેન્ક અથવા અથોરિટી પોતાના લેણા માટે એનસીએલટીમાં જાય છે તો તેમનું શું થશે. જોકે હજુ ઘણી ક્લિયારિટી આવાની બાકી છે. અનરોક પ્રોપર્ટી કંસલટન્ટ્સના ચેરમેન અનુજ પુરીએ જણાવ્યું છે કે અત્યારે એ જોવાનું છે કે રિઝોલ્યુશન મેકેનિઝમ કેવું હશે અને હોમ બાયર્સ માટે ક્લેમ પ્રોસેસ શું હશે. સરકારે આખી પ્રોસેસને સ્પષ્ટ કરવાની જરૂર છે. સાથે જ એ પણ સ્પષ્ટ કરવું પડશે કે ક્રેડિટર્સ કમિટિમાં હોમ બાયર્સનું પ્રતિનિધિત્વ કેવી રીતે કરવામાં આવશે. પુરીએ આશા વ્યક્ત કરી છે કે અદ્યાદેશમાં આ અંગે સરકાર પોતાનું વલણ સ્પષ્ટ કરશે.